**Mācību priekšmeta programma**

**Tubas spēle**

**1. Mācību priekšmeta mērķi:**

* 1. Nodrošināt izglītojamajam iespēju sagatavoties profesionālās vidējās izglītības ieguvei tubas spēles programmā;
	2. Sekmēt izglītojamā veidošanos par garīgi attīstītu, brīvu un radošu personību;
	3. Sekmēt muzikālo un radošo spēju attīstību un tubas spēles pamata prasmju veidošanu;
	4. Motivēt izglītojamo atbilstoši savām spējām un interesēm turpināt tubas spēles apguvi nākamajā izglītības pakāpē;
	5. Veicināt tubas spēles popularizēšanu, izglītojamam piedaloties koncertos kā solistam un/vai ansambļa sastāvā;
	6. Sekmēt izglītojamā pozitīvas attieksmes veidošanos pret sabiedrību un līdzcilvēkiem.

1. **Mācību priekšmeta uzdevumi :**
	1. Nodrošināt sistematizētu pamatzināšanu un tubas spēles praktisko iemaņu apguvi, veicinot muzikālo spēju attīstību, kā arī vērtīborientācijas veidošanos mūzikā, atbilstoši uzņemšanas prasībām mūzikas profesionālās vidējās izglītības programmā;
	2. Sekmēt muzikālās darbības pieredzes apguvi tubas spēlē, attīstot arī jaunrades spējas mūzikā;
	3. Sekmēt izglītojamā emocionālo un intelektuālo attīstību;
	4. Atraisīt izglītojamā muzikalitāti un individuālās radošās spējas;
	5. Apgūt pamatterminoloģiju mūzikā;
	6. Attīstīt muzikālo dzirdi, muzikālo atmiņu, ritma izjūtu un muzikālo domāšanu;
	7. Mācību programmas apguves rezultātā iepazīties ar dažādiem mūzikas stiliem un žanriem, apgūt skaņdarbu repertuāru tubai.
2. **Mācību priekšmeta apguves ilgums un apjoms:**

3.1. Mācību priekšmeta „Tubas spēle” apguves ilgums ir 8 (9\*) mācību gadi;

3.2. Kontaktstundu skaits – 560:

* 2 stundas nedēļā,
* 70 stundas mācību gadā;

\* 9. apmācību gads paredzēts izglītojamajiem, kuri vēlas turpināt apgūt muzikālo izglītību nākamajā profesionālās izglītības pakāpē, bet vispārizglītojošajā skolā vēl nav pabeigta 9. klase.

1. **Mācību sasniegumu vērtēšanas prasības, formas un kārtība:**
	1. Mācību sasniegumu vērtēšana notiek saskaņā ar katras izglītības iestādes iekšējiem noteikumiem. Mācību koncertos, eksāmenos un atklātajos koncertos programma tiek atskaņota no galvas;
	2. Ieteicams katram izglītojamajam mācību gada laikā piedalīties koncertā, kas nav saistīts ar mācību procesu;
	3. Pārbaudījumu prasības, formas un kārtība:

|  | **1. semestris** | **2. semestris** |
| --- | --- | --- |
| Mācību koncertos, eksāmenos un atklātajos koncertos programma tiek atskaņota **no galvas**. |
| 1.‒2. klase | **Tehniskā ieskaite**\*\* (oktobrī )(1.klasei nav obligāta):* 1 mažors, 1 etīde no notīm (pēc komisijas izvēles no visām sagatavotajām gammām un 3 etīdēm)

**Mācību koncerts** (novembrī/decembrī) (1.klasei nav obligāts)* 1 vai 2 skaņdarbi
 | **Mācību koncerts** (februārī)* 1 vai 2 skaņdarbi

**Tehniskā ieskaite** (martā)* 1 mažors, 1 etīde no notīm (pēc komisijas izvēles no visām sagatavotajām gammām un 3 etīdēm)

**Pārcelšanas eksāmens** (maijā) * 2 skaņdarbi
 |
| 3.‒7. klase | **Tehniskā ieskaite** (oktobrī )* 1 mažors un 1 minors, 1 etīde no notīm (pēc komisijas izvēles no visām sagatavotajām gammām un 3 etīdēm vai 2 etīdēm un ansambļa/ orķestra partijām)

**Mācību koncerts** (novembrī/decembrī)* izvērstas formas skaņdarbs vai 2 dažāda rakstura skaņdarbi
 | **Mācību koncerts** (februārī)* 1 vai 2 skaņdarbi

**Tehniskā ieskaite** (martā)* 1 mažors un 1 minors, 1 etīde no notīm (pēc komisijas izvēles no visām sagatavotajām gammām un 3 etīdēm vai 2 etīdēm un ansambļa/ orķestra partijām)

**Pārcelšanas eksāmens** (maijā) * izvērstas formas skaņdarbs vai 2 dažāda rakstura skaņdarbi
 |
| 8. klase | **Tehniskā ieskaite** (oktobrī )* 1 mažors un 1 minors, 1 etīde no notīm (pēc komisijas izvēles no visām sagatavotajām gammām un 3 etīdēm vai 2 etīdēm un ansambļa/ orķestra partijām)

**Mācību koncerts** (novembrī/decembrī)* izvērstas formas skaņdarbs vai 2 dažāda rakstura skaņdarbi
 | **Tehniskā ieskaite** (martā)* 1 mažors un 1 minors, 1 etīde no notīm (pēc komisijas izvēles no visām sagatavotajām gammām un 3 etīdēm vai 2 etīdēm un ansambļa/ orķestra partijām)

**Noslēguma eksāmena programmas noklausīšanās** (2 reizes)* no notīm februārī
* no galvas aprīlī

**Noslēguma eksāmens** (maijā)* izvērstas formas skaņdarbs un miniatūra vai 3 dažāda rakstura skaņdarbi
 |

|  |
| --- |
| **Prasības gammām tehniskajā ieskaitē\*\*** |
|  | **1.semestris** | **2.semestris** |
| 1.klase |  | Tenortuba (eifonijs)Mažora gamma, T53(atbilstoši mācību priekšmeta saturam un ņemot vērā izglītojamā tehnisko spēju izaugsmi). |
| 2.klase | Tenortuba (eifonijs)Mažora, minora gamma, T53– *detache, legato.*(atbilstoši mācību priekšmeta saturam un ņemot vērā izglītojamā tehnisko spēju izaugsmi). | Tenortuba (eifonijs)Mažora, minora gamma, T53 ar apvērsumiem – *detache*, *legato.*(atbilstoši mācību priekšmeta saturam un ņemot vērā izglītojamā tehnisko spēju izaugsmi). |
| 3.klase | Tuba in EbMažora gamma, T53– *detache*, *legato.*(atbilstoši mācību priekšmeta saturam un ņemot vērā izglītojamā tehnisko spēju izaugsmi). | Tuba in EbEs-dur, T53 ar apvērsumiem – *detache*, *legato.*(atbilstoši mācību priekšmeta saturam un ņemot vērā izglītojamā tehnisko spēju izaugsmi). |
| 4.klase | Tuba in EbC-dur, (a-moll- ja diapazons atļauj), T53 ar apvērsumiem – *detache*, *legato.* | Tuba in EbF-dur, d-moll, T53 ar apvērsumiem – *detache*, *legato.* |
| 5. klase | Tuba in EbD-dur, h-moll, T53 ar apvērsumiem –*detache*, *legato.* | Tuba in EbGammas ar bemoliem, līdz 2 zīmēm, T53 ar apvērsumiem – *detache*, *legato.* |
| 6. klase | Tuba in EbGammas ar dieziem līdz 3 zīmēm, T53 ar apvērsumiem – *detache*, *legato.* | Tuba in EbGammas ar bemoliem līdz 3 zīmēm, T53 ar apvērsumiem – *detache*, *legato.* |
| 7. klase | Tuba in Eb, Tuba in BGammas ar dieziem līdz 4 zīmēm, T53 ar apvērsumiem – *detache, legato.* | Tuba in Eb, Tuba in BGammas ar bemoliem līdz 4 zīmēm, T53 ar apvērsumiem – *detache, legato.* |
| 8. klase | Tuba in Eb, Tuba in BGammas ar dieziem līdz 5 zīmēm, T53 ar apvērsumiem – *detache*, *legato.* | Tuba in Eb, Tuba in BGammas ar bemoliem līdz 5 zīmēm, T53 ar apvērsumiem – *detache*, *legato.* |

1. **Mācību priekšmeta apguves secība:**

**1. klase**

Mācību priekšmeta saturs:

Tehnisko paņēmienu apgūšana:

* + - apgūt pamatprasības, kas attiecināmas uz izglītojamā stāju, auguma stāvokli un tā atbalsta punktiem;
		- apgūt pareizas elpas, izelpas iemaņas;
		- apgūt skaņas veidošanas iemaņas – ambušūra veidošana;
		- zināt notis vijoles vai basa atslēgā (pēc skolotāja ieskatiem);
		- izprast nošu un paužu ilgumus (no veselas līdz astotdaļnotij) un precīzi tos pielietot;
		- apgūt artikulācijas veidus: *legato* un *detache*;
		- spēlēt vingrinājumus un skaņdarbus 2/4, 3/4, 4/4 taktsmēros;
		- apgūt mūzikas terminoloģiju atbilstoši 1. klasē atskaņojamiem skaņdarbiem.

Tenortubas (eifonija) spēles apguves sākumposmā, katrā nodarbībā tiek kombinēta vairāku elementu paralēlā apguve:

* + - iepazīstināšana ar instrumentu, tā skanējumu;
		- instrumenta uzbūvi ( mehānismu darbību, funkcijām, apkopi);
		- darbs pie skaņas iegūšanas ar piemutni, skaņas veidošana;
		- dabīgā skaņu rinda, jeb skaņu savienošana „0” un visās pozīcijās, jeb taustiņu kombinācijās, ar mērķi panākt optimālu gaisa plūsmu un tās efektīvu darbību kombinācijā ar ambašūru (lūpu pozīciju instrumenta spēlei). Ieteicams sākt no tās nots, kas visvieglāk un skaņas kvalitātes ziņā labāk padodas, turpinot veidot pārējo reģistru un skaņas veidošanas tehnikas apguvi;
		- mūzikas klausīšanās skolotāja vai vecāko klašu izglītojamo sniegumā;
		- aplikatūras iepazīšana ( reģistri, oktāvas, klapes, pirkstu kombinācijas);
		- tautas dziesmu un bērnu dziesmiņu dziedāšana;
		- izpratne par skaņu un nošu ilgumiem (pusnots, ceturtdaļnots, astotdaļnots);
		- pauzes, to ilgumi;
		- izpratne par ritmu (plaukšķinot, skaitot);
		- mācību gadā jāapgūst to mažoru un minoru gammas, kuras no instrumenta specifikas un fizioloģijas viedokļa padodas visvieglāk, ar labāko skaņas kvalitāti un mazāku piepūli. Trijskaņi vienā oktāvā, *legato* un *detache* štrihs;
		- 2–4 etīdes, kā arī dažādi vingrinājumi, gan no mācību materiāliem, gan improvizēti, atbilstoši tehniskajam aspektam, pie kura tiek strādāts nodarbības laikā;
		- 4 līdz 6 dažāda rakstura skaņdarbi.

Ieteicamā mācību materiāla piemēri:

Latviešu tautas dziesmas: *Kas tie tādi dziedādāji*, *Sen jau, sen jau Piču neredzēju*, *Kur ta’ tu nu biji*, *Aijā, žūžu*, *Velc, pelīte*, *Pūt, vējiņi* u.c.

Pasaules tautas melodijas, baroka un klasicisma laikmeta komponistu opusu fragmenti:

V. A. Mocarts *Allegretto*,J. Haidns *Tēma no simfonijas,* L. van Bēthovens *Oda priekam*, Henry Clay Work *Grandfathers Clock* u.c.

Vingrinājumi, etīdes, instrumenta spēles skolas:

Ž. B. Arbāns, C. Collins, A. Vizutti, S. Herings, A. Mitronovs, S. Balasanjans u.c.

[S. Dünser](https://www.stretta-music.com/en/author-Stefan-Duenser/) *Trumpet Fox* vol.1, A. Adam, M. Hannickel *Tons of Tunes for the Beginner* u.c.

**2. klase**

Mācību priekšmeta saturs:

* turpināt darbu pie pareizu elpošanas iemaņu nostiprināšanas;
* nostiprināt iemaņas, skaidras skaņas sākuma radīšanai;
* darbs pie skaņas kvalitātes, spēles reģistra paplašināšana, mēles un lūpu darbības tehnikas attīstīšana;
* darbs pie pirkstu tehnikas, gammveida vingrinājumi;
* *legato* (iepriekš minēta kā dabīgā skaņurinda) tehnikas apguve, nošu un reģistru savienošana, vingrinājumi uz „toņa laušanas” pamata;
* turpināt darbu pie galvenajiem tehniskajiem aspektiem;
* mažora, minora gamma, T53 ar apvērsumiem ‒ *detache* un *legato*;
* 6–8 dažādas etīdes un vingrinājumi;
* 4–6 dažāda rakstura skaņdarbi.

Ieteicamā mācību materiāla piemēri:

Ž. B. Lullī *Dziesmiņa*

V. Gembers *Dziedājums*

F. Krīgers *Menuets*

L. van Bēthovens *Murkšķis*

J. Brāmss. *Vācu t.dziesma*

L. Mocarts *Pastorāle*

K. Ozola apd. *Tautiska polka*

S. Matejs *Sarabanda*

R. Šūmanis *Melodija*

L. van Bēthovens *Svinīgā dziesm*a

Čehu t. dz. *Dejo, dejo, pagriezies...*

Vingrinājumi, etīdes, instrumenta spēles skolas:

Ž. B. Arbāns, C. Collins, A. Vizutti, S. Herings, A. Mitronovs, S. Balasanjans u.c.

[S. Dünser](https://www.stretta-music.com/en/author-Stefan-Duenser/) *Trumpet Fox* vol.1

A. Adam, M. Hannickel *Tons of Tunes for the Beginner* u.c.

**3. klase**

Mācību priekšmeta saturs:

* + - izmantojot iepriekš iegūtās zināšanas, prasmes un iemaņas veikt instrumenta maiņu no tenortubas (eifonija) uz tubu in Eb;
		- apgūt notis un aplikatūru basa atslēgā;
		- turpināt darbu pie pareizu elpošanas iemaņu nostiprināšanas;
		- nostiprināt iemaņas, skaidras skaņas sākuma radīšanai;
		- klausīties un veidot brīvu, atvērtu toni;
		- apgūstot jauno instrumentu (Tubu in Eb ) lielu uzmanību pievērst instrumenta turēšanai, vislabāk turēt to uz statīva;
		- elpas un izelpas vingrinājumi;
		- skaņas veidošana un vingrinājumi ar piemutni;
		- darbs pie skaņas kvalitātes, spēles reģistra paplašināšana, mēles un lūpu darbības tehnikas attīstīšana;
		- darbs pie pirkstu tehnikas, gammveida vingrinājumi;
		- *legato* (iepriekš minēta kā dabīgā skaņurinda) tehnikas apguve, nošu un reģistru savienošana, vingrinājumi uz “toņa laušanas” pamata;
		- turpināt darbu pie galvenajiem tehniskajiem aspektiem;
		- mažora, minora gamma, T53 ar apvērsumiem – *detache* un *legato*.

Ieteicamā mācību materiāla piemēri:

L. van Bēthovens *Murkšķis*

G. F. Hendelis *Sarabanda*

Ukraiņu t.dz. *Dzērve*

J. Haidns *Tēma no simfonijas*

J. B. Lulli *Menuets*

G. Matei *Sarabanda*

L. van Bēthovens *Svinīga dziesma*

V. Mocarts *Allegro*

B. Bartoks *Deja*

Latviešu tautas dziesmas B. Voļaka apdarē

Vingrinājumi, etīdes, instrumenta spēles skolas:

Vingrinājumi *Tuba Student Level One* (elementary),

F. Weber & K. Swanson *Tuba (Bass) Student Level One* (elemantary),

J. O’Reilly & M. Williams *Accent on Achievment,* Tuba Book 1,

A. Lebedevs *Tubas spēles skola*

**4. klase**

Mācību priekšmeta saturs:

* + - turpinās darbs pie pareizu elpošanas iemaņu nostiprināšanas, skaidras skaņas sākumu radīšanas;
		- ritma izjūtas pilnveidošana, dinamikas elementu apgūšana;
		- muzikālās atmiņas attīstīšana, individuālo un radošo spēju atraisīšana un instrumenta spēles veicināšana balstoties uz individuālajiem sasniegumiem;
		- darbs pie skaņas kvalitātes, spēles reģistra paplašināšana, mēles un lūpu darbības tehnikas attīstīšana;
		- darbs pie pirkstu tehnikas, gammveida vingrinājumi;
		- *legato* (iepriekš minēta kā dabīgā skaņurinda) tehnikas apguve, nošu un reģistru savienošana, vingrinājumi uz „toņa laušanas” pamata;
		- turpināt darbu pie galvenajiem tehniskajiem aspektiem;
		- mažora, minora gamma, T53 ar apvērsumiem – *detache* un *legato*.

Ieteicamā mācību materiāla piemēri:

Latviešu tautas dziesmas: *Krauklīts sēž ozolā*, *Jūriņ prasa smalku tīklu*, *Tec, saulīte, tecēdama*

V. A. Mocarts *Leporello ārija no operas „Dons Žuāns”*

L. van Bēthovens *Kontrdeja*

Ž. B. Lulli *Menuets*

Ž. B. Lulli *Dziesmiņa*

J. S. Bahs *Ārija c-moll*

J. Brāmss *Šūpļa dziesma*

P. Čaikovskis *Sena franču dziesmiņa*

D. Fliss *Šūpļa dziesma*

Vingrinājumi, etīdes, instrumenta spēles skolas:

Vingrinājumi *Tuba Student Level One* (elementary),

*Studies and Melodious Etudes for Tuba (Bass)*  by K. Swanson and M. H. Vincent,

J. O’Reilly & M. Williams *Accent on Achievment,* Tuba Book 1,

A. Lebedevs *Tubas spēles skola*

**5. klase**

Mācību priekšmeta saturs:

* turpināt darbu pie pareizas un stabilas elpas, toņa un tembra kultūras, intonācijas pilnveidošanas;
* izpratnes veidošana starp dažādu stilu un žanru skaņdarbiem;
* pirkstu, mēles veiklības, artikulācijas pilnveidošana, diapazona paplašināšana;
* vieglu tekstu lasīšana no lapas, ansambļa spēles iemaņas.

Ieteicamā mācību materiāla piemēri:

Latviešu tautas dziesmas: *Bēdu manu, lielu bēdu*, *Līgodama upe nesa*, *Teici, teici valodiņa*

J. Mediņš *Glāsts*

J. Brāmss *Vācu dziesma*

Šveiciešu tautas dziesma *Dzeguzīte*

G. F. Hendelis *Burē*

L. van Bēthovens *Lauku deja*

L. van Bēthovens *Ekosēze*

K. Sensānss *Zilonis*

J. S. Bahs *Burē*

P. Čaikovskis *Renē ārija no operas „Jolanta”*

L. Buhtels *Rozes pumpuri*

Dž. Džordanello *Arietta*

A. Capuzzi *Andante*

V. A. Mocarts *Ave verum*

Dž. Verdi *Vergu koris no operas „Nabuko”*

R. Šūmanis *Drošais jātnieks*

C. P. Barnes *The Young Maestro*

Vingrinājumi, etīdes, instrumenta spēles skolas:

Vingrinājumi *Tuba Student Level Two* (intermediate),

*Studies and Melodious Etudes for Tuba (Bass)* by K. Swanson and M. H. Vincent,

J. O’Reilly & M. Williams *Accent on Achievment*, Tuba Book 1, 2.,

A. Lebedevs *Tubas spēles skola,*

V. Blaževics *Tubas spēles skola,*

W. Guggenberger *Basics Plus Studies for 1 or 2 brass instruments* *(Trombone, Euphonium, Tuba)*

**6. klase**

Mācību priekšmeta saturs:

* + - darbs pie pareizas, stabilas elpas, skaidras skaņas artikulācijas, skaņas tembra un toņa kultūras, pirkstu un mēles veiklības, štrihu spēles pilnveidošana;
		- darbs pie muzikālās domas (frāzējuma) veidošanas, spilgta emocionālā snieguma;
		- vieglu tekstu lasīšana no lapas, ansambļa spēles iemaņas.

Ieteicamā mācību materiāla piemēri:

V. A. Mocarts *Šampanieša ārija no operas „Don Giovanni”*

G. F. Hendelis *Menuets*

Ē. Ešenvalds *Vikingu kuģis*

E. Dārziņš *Teici to stundu,* *Vēl tu rozes plūc*

D. Hartzels *Egoistiskais zilonis*

J. Kosma *Autumn Leaves*

J. Mandel *The shadow of your smile*

B. Bouss *Džambo izpriecas brauciens*

N. V. Gadē *Fantāzija*

K. Sensānss *Zilonis*

L. van Bēthovens *Kontrdeja*

Dž. Barnes *Sena tēma ar variācijām*

J. Dubovskis *Deja*

E. Grīgs *Norvēģu deja*

L. van Bēthovens *Tēma no „Patētiskās sonātes”*

A. Rubinšteins *Deja*

E. Grīgs *„Pavasaris*

Vingrinājumi, etīdes, instrumenta spēles skolas:

Vingrinājumi *Tuba Student Level Two* (intermediate),

*Studies and Melodious Etudes for Tuba (Bass)* by K. Swanson and M. H. Vincent,

J. O’Reilly & M. Williams *Accent on Achievment,* Tuba Book 1, 2.,

A. Lebedevs *Tubas spēles skola,*

V. Blaževics *Tubas spēles skola,*

W. Guggenberger *Basics Plus* *Studies for 1 or 2 brass instruments (Trombone, Euphonium, Tuba)*

**7. klase**

Mācību priekšmeta saturs:

* + - darbs pie pareizas, stabilas elpas, skaidras skaņas artikulācijas, skaņas tembra un toņa kultūras, pirkstu un mēles veiklības, štrihu spēles pilnveidošana;
		- darbs pie muzikālās domas (frāzējuma) veidošanas, spilgta emocionālā snieguma;
		- izglītojamā instrumenta spēles attīstības veicināšana, piedaloties koncertos gan kā klausītājam, gan kā izpildītājam;
		- spēlēšanas diapazona paplašināšana atbilstoši individuālajām spējām.

Ieteicamā mācību materiāla piemēri:

P. Čaikovskis *Saldais sapņojums*

C. Franks *Panis Angelicus*

J. Kofrons *Apsveikums*

D. Kabaļevskis *Rondo-tokāta*

T. Ramo *Menuets*

E. Grīgs *Valsis*

K. Gluks *Ārija no operas „Orfejs”*

S. Prokofjevs *Gavote no „Klasiskās simfonijas”*

P. Čaikovskis *Gremina ārija no operas „Pīķa dāma”*

V. A. Mocarts *Papageno ārija no operas „Burvju flauta”*

Dž. F. Sousa *The Thunderer*

J. A. N. Kristmas *Tuba forever*

F. Lists *Lauras gars*

E. Matejs *Tokāta*

G. Ordelovskis *Dziesma*

G. Ordelovsis *Romantiska melodija*

G. Ordelovskis *Jaunības atmiņas*

A. Vivaldi *Allegro no sonātes Nr.3*

G. K. Vāgenzeils *Koncerts I daļa*

G. F. Hendelis *Adagio*

M. Peri *Polka*

Vingrinājumi, etīdes, instrumenta spēles skolas:

Vingrinājumi *Tuba Student Level Two* (intermediate),

*Studies and Melodious Etudes for Tuba (Bass)* by K. Swanson and M. H. Vincent,

J. O’Reilly & M. Williams *Accent on Achievment,* Tuba Book 2.,

A. Lebedevs *Tubas spēles skola,*

V. Blaževics *Tubas spēles skola,*

W. Guggenberger *Basics Plus* *Studies for 1 or 2 brass instruments (Trombone, Euphonium, Tuba)*

**8. klase**

Mācību priekšmeta saturs:

* + - tehnisko paņēmienu apgūšana, izmantojot dažādus metodiskos materiālus par skaņas kvalitāti, pirkstu tehniku, artikulāciju, orķestra grūtības;
		- atmiņas noturīguma pilnveidošana;
		- iekšējās dzirdes un pulsa attīstīšana;
		- sagatavot izglītības programmas beigšanas programmu;
		- prast izmantot gūtās zināšanas mājas darba plānošanā un organizēšanā.

Ieteicamā mācību materiāla piemēri:

F. Mendelsons *Pavasara dziesma*

G. Hendelis *Burē*

G. Ekkls *Sonāte*

J. S. Bahs *Burē*

F. Šūberts *Serenāde*

A. Randals *Serenāde*

K. Debisī *Mazais nēģerēns*

Š. Guno *Zaldātu maršs no operas Fausts”*

F. W. Meacham *American Patrol*

E. Dārziņš *Mātes gars*

Dž. Viljams *Jūras zvans*

F. Vats *Koncertino tubai* I, II daļa

E. Pauderts *Ārija*

G. Jaffe *Centone buffo concertante”*

G. K. Vāgenzeils *Koncerts trombonam I daļa*

R. Pake *Koncerts Nr. 1*

J. B. Senaille *Allegro spiritoso*

N. Rimskis-Korsakovs *Koncerts trombonam* I daļa

D. Hadeds *Svīta tubai* I, II daļa

Vingrinājumi, etīdes, instrumenta spēles skolas:

Vingrinājumi *Tuba Student Level Two* (intermediate),

*Studies and Melodious Etudes for Tuba (Bass)* by K. Swanson and M. H. Vincent,

J. O’Reilly & M. Williams *Accent on Achievment,* Tuba Book 2.

A. Lebedevs *Tubas spēles skola,*

V. Blaževics *Tubas spēles skola,*

W. Guggenberger *Basics Plus* *Studies for 1 or 2 brass instruments (Trombone, Euphonium, Tuba)*